**JEGYZŐKÖNYV**

**Hidas Község Önkormányzat**

 **Képviselő-testületének**

**2023.05.22.napján**

megtartott soros, nyilvános üléséről.

**Hozott határozatok:**

**24/2023.(V.22.)**

**25/2023.(V.22.)**

**26/2023.(V.22.)**

**27/2023.(V.22.)**

**28/2023.(V.22.)**

**29/2023.(V.22.)**

**30/2023.(V.22.)**

**31/2023.(V.22.)**

**32/2023.(V.22.)**

**33/2023.(V.22.)**

**34/2023.(V.22.)**

**35/2023.(V.22.)**

**36/2023.(V.22.)**

**37/2023.(V.22.)**

**38/2023.(V.22.)**

**39/2023.(V.22)**

**40/2023.(V.22.)**

**41/2023.(V.22.)**

**Hozott rendeletek:**

* **4/2023 (V.25) szóló rendelet az önkormányzat 2022. évi zárszámadásáról**
* **5/2023(V.25) számú rendelete az önkormányzat 2023. évi költségvetéséről szóló**

 **1/2023 (II.09.) önkormányzati rendelet módosításáról**

* **6/2023.(V.25.) szóló rendelet a Településkép védelméről szóló r. mód.**

**JEGYZŐKÖNYV**

A jegyzőkönyv készült **2023. május 22. napján 14.00 órai kezdettel**

**Hidas** Község Önkormányzat Képviselő-testületének soros, nyilvános ülésén.

**Az ülés helye:** Hidas, Kossuth L. u. 50/II.

Polgármesteri Hivatal Tanácsterme

**Jelen voltak:**

1. Berg Csaba polgármester
2. Borsosné Schwáb Rita alpolgármester
3. Dr. Balázs Dalma Brigitta képviselő

3. Fábián Izabella képviselő

5. Kérő Imre képviselő

**Valamint**:

Dr. Tóth Attila jegyző

Lovászné Mohai Mónika jkv. vezető

Hitter István kép és hangtechnika

**Az ülésről igazoltan távol volt:** Fényes Endre képviselő, Steiner-Orosházi Szandra képviselő

**Berg Csaba polgármester** köszöntötte a megjelenteket, és megnyitotta a képviselő-testületi ülést. A jelenléti ív alapján megállapította, hogy a testületi ülés határozatképes, a megválasztott 7 fő képviselőből 4 fő jelen van. Tájékoztatta a képviselőket, hogy Dr. Balázs Dalma késést jelentett be, de mindenképp részt vesz a testületi ülésen.

**Berg Csaba polgármester** ezt követően a kiküldött meghívóban megegyezően ismertette az ülés napirendjét, valamint tájékoztatta a képviselőket, hogy a napirend az ügyek fontosságára tekintettel két napirendi ponttal egészül ki, melyet ismertetett.

* Településkép védelméről szóló rendelet módosítása
* Kormányzati funkciók módosítása

A képviselő-testület 4 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**24/2023.(V.22.) számú határozata**

**az elfogadott napirendről**

**Napirendi pont:**

1. Beszámoló a lejárt határidejű határozatok végrehajtásáról.

Ea.: Berg Csaba polgármester, Dr. Tóth Attila jegyző

1. A személyes gondoskodást nyújtó szociális intézmény szakmai munkájának értékelése. Ea.: Farkasné Jakab Eszter intézményvezető
2. A gyermekjóléti és gyermekvédelmi szolgáltató tevékenységet ellátó intézmény munkájának értékelése. Ea.: Farkasné Jakab Eszter intézményvezető
3. Átfogó értékelés a 2022. évi gyámügyi és gyermekvédelmi munkáról. Ea.: Dr. Tóth Attila jegyző, Lovászné Mohai Mónika szoc. ig. főea.
4. A Szociális Bizottság beszámolója a szervezeti és működési szabályzatban meghatározott feladatainak végrehajtásáról. Ea.: Fábián Izabella SZoc. B. elnök
5. A Pénzügyi Bizottság beszámolója a szervezeti és működési szabályzatban meghatározott feladatainak végrehajtásáról. Ea.: Steiner- Orosházi Szandra PÜB elnök
6. A 2022. évi költségvetés végrehajtásáról szóló beszámoló, zárszámadási rendelet megalkotása. Helyi adóbevételi tájékoztató a költségvetési beszámoló részeként.

Ea.: Berg Csaba polgármester, Dr. Tóth Attila jegyző

1. A 2023. évi költségvetési rendelet módosítása. Ea.: Berg Csaba polgármester, Dr. Tóth Attila jegyző
2. A Baranyai Református Egyházmegyével - mint átvevő fenntartóval- kötendő a Hidasi Benedek Elek Német Nemzetiségi Általános Iskola ingatlan és az abban található ingó vagyon átadási vagyonkezelési szerződés jóváhagyása. Ea.: Berg Csaba polgármester, Dr. Tóth Attila jegyző
3. Magyar Közút megkeresése a Hidas 5605 állami tulajdonú közút átadásával kapcsolatban. Ea.: Berg Csaba polgármester
4. A Magyar Államkincstár által készített ellenőrzési jelentés, és az abban foglaltak alapján készült intézkedési terv jóváhagyása. Ea.: Dr. Tóth Attila jegyző
5. Rákóczi utcai játszótér kialakítása, az erre vonatkozó pályázati lehetőségek megvitatása. Ea.: Dr. Balázs Dalma Brigitta képviselő
6. A település utcáira vonatkozó sebességkorlátozás felülvizsgálata.

Ea.: Dr. Balázs Dalma Brigitta képviselő

1. Ösztöndíj alapítása tehetséges fiatal sportolók részére. (Lovász Lázár hidasi olimpikonunk tiszteletére) Ea.: Dr. Balázs Dalma Brigitta képviselő
2. Településkép védelméről szóló rendelet módosítása Ea: Dr, Tóth Attila
3. Kormányzati funkciók módosítása. Ea:Dr. Tóth Attila

**Napirendek tárgyalása**

1. **Beszámoló a lejárt határidejű határozatok végrehajtásáról.**

**Ea.: Berg Csaba polgármester, Dr. Tóth Attila jegyző**

**Berg Csaba polgármester** a napairend megtárgyalás előtttájékoztatta a képviselőket és a lakosságot az előző hónap eseményeiről.

Elmondta, hogy megkezdődött az egynyári virágok ültetése, melyet a „Virágos Magyarország” pályázat keretében nyert el a település. Hidasi lakosnak köszönhetően a hivatal területén található almafák szakszerű metszése megtörtént.

A Deák utcai partfalomlás munkálatai miatt egyeztetés történt a KÉSZ Kft és a Mezőföldvíz Kft. szakembereivel. A helyi új Bölcsőde építési engedélyével kapcsolatban tartott egyeztetést a Baranya Vármegyei Közgyűlés alelnökével.

Gólya pusztulásáról kapott bejelentést egy helyi lakostól, akinek sajnos trafóvezetéknek történő repülése okozta az elpusztulását. Ezzel kapcsolatban a Madártani Intézetet értesítették, akik megtették a megfelelő intézkedést. Az E-ON pedig madárvédelmi beavatkozást végzett a trafó munkaállomásnál. Lakossági tájékoztatót tartottak a hulladékgyűjtő edényekkel kapcsolatban. Bólyban járt a Zengő – Duna Vidékfejlesztési Közhasznú Egyesület soros ülésén, ahol a benyújtott pályázatokról történt tájékoztatás.

Megtörtént az idei év iskolai beiratkozása 2023. április 20 és 21. napján. A beiratkozás tájékoztatásával kapcsolatban átadta a szót Borsosné Schwáb Rita iskolaigazgató asszonynak, hogy számoljon be a beiratkozás eredményéről.

**Borsosné Schwáb Rita képviselő**, egyben a Hidasi Benedek Elek Német Nemzetiségi Általános Iskola igazgatója nagy örömmel tájékoztatta a képviselőket, valamint a tévé előtt nézőket, hogy 2023. április 21-én lezárult a 2023/2024-es tanévre az első évfolyamra történő beíratás, így 18 fővel indul az első osztály. Elmondta, hogy négy nem körzetes tanulót is a hidasi iskolába írattak be, hárman mecseknádasdiak, egy gyermek pedig a nyár folyamán költözik Hidasra. A fenntartó által közölt adatok alapján 17 körzetes nagycsoportos óvodás gyermek rendelkezik hidasi lakcímmel vagy tartózkodási címmel. Közülük 14-en iratkoztak be az iskolába. Hangsúlyozta, hogy továbbra is azon dolgoznak, hogy stabil osztálylétszámokkal működjenek osztályaik. Az óvodával jó kapcsolatot ápolnak, igyekeznek közös programokkal megkönnyíteni az átmenetet az intézménytípusok között.

**Berg Csaba polgármester** megköszönte az iskolaigazgató tájékoztatását és hozzátette, hogy fontosnak tartja a gyermekeket itt tartani a helyi általános iskolába, hiszen nagyon jó szakképzett pedagógusgárda veszi körül gyermekeinket. Nagyon örül a magas létszámú első osztálynak. Végezetül megköszönte mind az iskola, mind pedig az óvoda a pedagógusainak munkáját.

Folytatva az előző hónap beszámolóját **Berg Csaba polgármester** elmondta, hogy április hónapban a Mezőföldvíz Kft. taggyűlésén vett részt.

Lakossági kezdeményezésre a vadvízi ároknál szemétszedés történt. Iskola udvarán pedig tereprendezés történt a pedagógusok jóvoltából.

Április hónap végén részt vett a Bányásztelepülések Országos Szövetségének elnökségi ülésén, mely Kincsesbánya településen került megrendezésre.

*Közben 14 óra 15 perckor megérkezett Dr. Balázs Dalma képviselő a jelenlévő képviselők száma 5 főre emelkedett.*

Folytatva a beszámolót **Berg Csaba polgármester** megköszönte az Egyesületek Napja rendezvény megszervezését. Tájékoztatta a képviselőket, hogy hódok garázdálkodnak, így kárt okoznak a természetben. A Duna-Dráva Nemzeti Parkot értesítették, az ezirányú írásos iránymutatást a szakemberektől várja.

A Borbaráti kör díjátadó ülésén vett részt. Megjelent a Magyar-Falu program keretében ismételten egy pályázat, melyen településünk járdák felújítására nyújtja be pályázatát.

**Vis maior esemény.**

Tájékoztatta a képviselőket, hogy a Kölcsey utcában partfalomlás következett be a folyamatos, nagy esőzés következményeként. Az omlás következtében az útszakasz megrogyott, mely veszélyezteti a közlekedés biztonságát, valamint az ingatlan feletti közterületen lévő elektromos közművek működését. A szakembereket bevonták, a Vis Maior bejelentés megtörtént. Előreláthatólag 25 millió forint lenne a helyreállítási munka, melyből 2, 5 millió forint az önerő. Ez ügyben helyszínelésre várják a partfalbizottságot.

Hangsúlyozta, hogy a Vis Maior helyzettel kapcsolatos költségek csak előreláthatólag megállapított költségek, de határozatban szükséges foglalni, hogy ezzel a képviselő-testület egyetért. Természetesen, ha meglesz a pontos költségmegállapítás ismételten tájékoztatja a képviselő-testületet.

A képviselő-testület 5 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**25/2023.(V.22) számú határozata**

Hidas Község Önkormányzat Képviselő-testülete úgy határozott, hogy a vis maior támogatás felhasználásának részletes szabályairól szóló 9/2011. (II. 15.) Korm. rendeletben ( továbbiakban Kr.) foglaltak szerint pályázatot nyújt be a Hidas Kölcsey u. 7. sz. mögött szakaszon a tulajdonában lévő Hidas 418. helyrajzi számú út és partfalomlás helyreállítása érdekében.

Megállapítják, hogy a május eleji folyamatos nagymennyiségű esőzés közvetlen következményeként a 418. hrsz-ú út fent jelölt szakaszán 2023. május 14. napján partfalomlás következett be. Az omlás következtében az útpálya megrogyott, ami veszélyezteti a közlekedés biztonságát, továbbá az ingatlan feletti közterületen lévő víz és elektromos közművek működését. A polgármester a káreseményt a Kr.-ben foglaltak szerint bejelentette.

A képviselő-testület a Kr. 4. § (3) bekezdés c) pontja szerint nyilatkozik arról, hogy

-a káreseményre kiterjedő vagyonbiztosítással nem rendelkezik

-vállalja a károsodott ingatlannak a költséghatékonyság és a megvalósíthatóság szempontjaira tekintettel történő helyreállítását

-saját erejéből a vis maior esemény okozta helyzetet nem tudja megoldani

A Képviselő-testület 2023. évi költségvetése terhére az előzetes költségbecslés alapján vállalja, hogy a szükséges önerő biztosítja, melyet előzetesen 2.500.000.- Ft mértékig állapít meg.

Meghatalmazzák a polgármestert, hogy a pályázat előkészítésével, benyújtásával kapcsolatban a szükséges intézkedéseket tegye meg, a pályázatot nyújtsa be, a szükséges szerződésket a képviselő- testület nevében aláírja.

Határidő: azonnal

Felelős: képviselő-testület, polgármester

**Berg Csaba polgármester** beszámolóját tovább folytatva elmondta, hogy tájékoztatást kapott Dunai Péter úrtól- a Baranya Vármegyei Közgyűlés alelnökétől - hogy nyár végén, ősz elején várható pályázati lehetőség az Idősek Otthona építésével kapcsolatban. Az Idősek Otthona épületének a Süti Éden területe, vagy pedig a Vörös Dezső féle volt önkormányzati ingatlan területek lennének alkalmasak. Felhatalmazást kér a tervek, alaptervek készítéséhez, mely bruttó 900 ezer forintot jelentene, melyet majd a projekt keretén belül lehet elszámolni és természetesen önkormányzatunk vissza is kapja ezen összeget.

**Dr. Balázs Dalma képviselő** kérdése arra irányult, hogy a pályázat megközelítőleg milyen összegű beruházást takar?

**Berg Csaba polgármester** elmondta, hogy erre sajnos nem tud válaszolni.

A képviselő-testület 5 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**26/2023.(V.22) számú határozata**

Hidas Község Önkormányzat Képviselő-testülete megbízza Berg Csaba polgármestert, hogy a jövőben megjelenő pályázati lehetőségekre tekintettel kezdje meg egy Hidason létesítendő Idősek Otthona tervezési munkáit, egyeztessen az építész tervezőkkel a helyszín kiválasztása és az előzetes tervek elkészítése érdekében.

Az előzetes tervezői költségekre a képviselő-testület 2023. évi költségvetése terhére 900.000.- Ft összeget biztosít, és felhatalmazza a polgármestert arra, hogy ezen összeghatárig az előkészítéssel kapcsolatos munkákra kötelezettséget vállaljon, a szükséges szerződéseket aláírja.

Határidő: azonnal

Felelős: polgármester

**Berg Csaba polgármester** megjegyezte, hogy szégyen, hogy milyen kiírás jelent meg a facebookon- hogy méltatlan állapotok uralkodnak, és tele van szeméttel a Kardoss sírnál a régi református temető. E témára reagálva hangsúlyozta, hogy a Kardoss sír a Tájház Egyesület jóvoltából mindig rendbetételre kerül. A Hidasért Nonprofit Kft. kezdte el a munkálatokat, a fák eltávolítását az aljnövényzettel együtt, inkább köszönettel tartozik nekik a település, minthogy rosszalló megjegyzések keringjenek a világhálón.

**Dr. Balázs Dalma képviselő** hangsúlyozta, hogy nincs jogalapja annak, amit a polgármesterúr mond, igenis szemét volt otthagyva a sírokon is. A körülmények igenis fennálltak és igenis méltatlan a sírokhoz.

**Dr. Tóth Attila jegyző** a lejárt határidejű határozatok végrehajtását röviden ismertette.

Elmondta, hogy a Benedek Elek Német Nemzetiségi Általános Iskola fenntartói jogállás átadása a Baranyai Református Egyházmegyének megtörtént, azt kellett jóváhagyni. A 2023. évi Szociális Tűzifa pályázat benyújtásra került. A hulladékkezelési közszolgáltatással kapcsolatos kérdések megbeszélése lakossági fórum keretében megtörtént.

A Dél-Kom Kft-vel a szerződések megtörténtek, illetve folyamatosak. A „Belterületi vízrendezés TOP-2.1.3-16-BA1-2021-00068” pályázat közbeszerzési eljárás kiírásra került.

Hozzászólás, kérdés nem hangzott el.

A képviselő-testület 5 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**27/2023.(V.22.) számú határozata**

Hidas Község Önkormányzat képviselő-testülete elfogadta a polgármester beszámolóját és lejárt határidejű határozatok végrehajtásáról szóló beszámolót.

Határidő: azonnal

Felelős: képviselő-testület

1. **A személyes gondoskodást nyújtó szociális intézmény szakmai munkájának értékelése. Ea.: Farkasné Jakab Eszter intézményvezető**

**Farkasné Jakab Eszter** a Mecseknádasdi Gondozási Központ intézményvezetője köszöntötte a képviselő-testületet és egyúttal megköszönte az önkormányzat, valamint a képviselő-testület bizalmát. Elmondta, hogy 2021. évtől a Hidasi Idősek Klubja Társulás formában működik. Nagy örömére szolgál, hogy a hidasi közéletért együttes erővel tudnak tenni. Köszöni Biszak Józsefné, Dani Gabriella, Dregán Gabriella, illetve Palkó Bernadett munkáját. Kiemelte, hogy az ellátottak száma növekszik. Palkó Bernadett családsegítő hétfőn és csütörtökön látja el a hidasi körzetet, magas a családlátogatások száma, illetve az ügyintézés száma is emelkedett. Ismertette az ellátotti létszámokat, mely szerint a házi segítségnyújtás keretében 9 fő ellátott, támogató szolgálat 1 fő, támogató szolgálat keretén belül szállításban részt vesz 1 fő, jelzőrendszeres ellátásban pedig 5 fő részesül, mely Pécsváradi központtal működő szolgáltatás. Folytatva elmondta, hogy nappali ellátás keretében 25 fő az ellátott. A Mecseknádasdi Idősek Otthonának 39 fő lakója van, ebből 2 fő Hidas településről érkezett. A Gondozási Központ dolgozói létszáma 26 fő, melyből 6 fő Hidas települési. Mindenkinek igyekeznek biztosítani a szakképzettség lehetőségét. Hangsúlyozta, hogy Hidas község nappali ellátás szolgáltatás keretén belül normatívát igényelnek, mely normatívából fedezik a Hidasi két kolleganő bérét, valamint a szolgáltatás díját.

**Berg Csaba polgármester** megköszönte a munkájukat, a szoros kapcsolattartást, a helyi önkormányzat kollegáival való jó együttműködést.

A képviselő-testület 5 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**28/2023.(V.22.) számú határozata**

Hidas Község Önkormányzat Képviselő-testülete a melléklet szerinti tartalommal és az intézményvezető szóbeli kiegészítésével elfogadta a Mecseknádasd- Hidas Szociális Intézményfenntartó Társulás, - mint személyes gondoskodást nyújtó szociális intézmény 2022. évi szakmai munkájáról szóló beszámolót.

Határidő: azonnal

Felelős: képviselő-testület.

1. **A gyermekjóléti és gyermekvédelmi szolgáltató tevékenységet ellátó intézmény munkájának értékelése. Ea.: Farkasné Jakab Eszter intézményvezető**

**Berg Csaba polgármester** elmondta, hogy az intézményvezető asszony a részletes írásos beszámolót megküldte, mely minden képviselőnek kiküldésre került. Kérdése arra irányult, hogy intézményvezető asszony szeretné e kiegészíteni?

**Farkasné Jakab Eszter intézményvezető** válaszával jelezte, hogy nem szeretné kiegészíteni, hiszen az írásos beszámoló részletesen tartalmazza a gyermekjóléti szolgálat 2022. évi munkáját, működését, az ellátottak számát. De szívesen válaszol minden kérdésre.

Hozzászólás, kérdés nem hangzott el.

A képviselő-testület 5 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**29/2023.(V.22.) számú határozata**

Hidas Község Önkormányzat Képviselő-testülete a melléklet szerinti tartalommal és az elfogadta a Család és Gyermekvédelmi Szolgálat 2022. évi szakmai munkájáról szóló beszámolót.

Határidő: azonnal

Felelős: képviselő-testület.

1. **Átfogó értékelés a 2022. évi gyámügyi és gyermekvédelmi munkáról. Ea.: Dr. Tóth Attila jegyző, Lovászné Mohai Mónika szoc. ig. főea.**

**Dr. Tóth Attila jegyző** tájékoztatta a képviselőket, hogy a gyermekek védelméről és a gyámügyi igazgatásról szóló 1997. évi XXXI.törvény (továbbiakban: Gyvt) 96.§ (6) bekezdése határozza meg a helyi önkormányzatok számára az elmúlt év gyermekjóléti és gyermekvédelmi feladatainak ellátásáról szóló átfogó értékelés készítésének, valamint a képviselő-testület által történő megtárgyalásának kötelezettségét miszerint:

*(Gyvt.) 96.§.(6) bekezdése határozza meg, hogy a települési önkormányzat és az állam fenntartói feladatainak ellátásra a Kormány rendeletében kijelölt szerve a gyermekjóléti és gyermekvédelmi feladatainak ellátásról miden év május 31-éig - a külön jogszabályban meghatározott tartalommal- átfogó értékelést készít.*

Az értékelést a képviselő-testület általi megtárgyalást követően- meg kell küldeni a gyámhatóságnak.

Röviden kitért az értékelés tartalmára, melyet minden képviselőnek előterjesztésként megküldött. Az átfogó értékelés tartalmazza a település demográfiai mutatóit, különös tekintettel kitér a 0-18 éves korosztályra. Az önkormányzat által nyújtott pénzbeni, természetbeni ellátások biztosítására, a gyermek étkeztetés módjaira, valamint az önkormányzat által biztosított személyes gondoskodást nyújtó ellátásokra – figyelemmel a helyi védőnő szakmai feladataira.

Az értékelés tartalmazza az intézményekkel – helyi óvoda, bölcsőde, általános iskola (szociális munkás) egyes gyermekeket érintő szociális problémákkal kapcsolatos közvetítő feladatokat, valamint a közös célkitűzéseket.

Végezetül megköszönte a szociális kolleganő munkáját.

Hozzászólás, kérdés nem hangzott el.

A képviselő-testület 5 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**30/2023.(V.22.) számú határozata**

Hidas Község Önkormányzat Képviselő-testülete döntése - hogy a gyermekek védelméről és a gyámügyi igazgatásról szóló 1997. évi XXXI. törvény 96. § (6) bekezdése alapján elkészített 2022. évről szóló átfogó értékelést elfogadja, és a melléklet szerinti tartalommal jóváhagyja.

Megbízzák a jegyzőt, hogy az átfogó értékelést továbbítsa a Baranya Megyei Kormányhivatal Hatósági Főosztály Szociális és Gyámügyi Osztályához (7621 Pécs, Papnövelde u.13-15.)

Felelős: Dr. Tóth Attila jegyző

Határidő: 2023. május 31.

1. **A Szociális Bizottság beszámolója a szervezeti és működési szabályzatban meghatározott feladatainak végrehajtásáról. Ea.: Fábián Izabella Szoc. B. elnök**

**Fábián Izabella képviselő- egyben a szociális bizottság elnöke** elmondta, hogy a rendkívüli települési támogatás benyújtásához írásos kérelmet kell benyújtani az önkormányzathoz, mely kérelmet az önkormányzattól kell kérni.

Felsorolta a támogatási lehetőségeket, a beszámolója részletesen tartalmazza a települési segélyre jogosultak családi, illetve egyedül élők esetén az egyfőre eső jövedelemre vonatkozó jövedelemhatárokat.

Kitért a kivételes méltánylást érdemlő esetek jogosultságával kapcsolatos támogatási lehetőségre is. Hangsúlyozta a Kardoss Kálmán nevéhez fűződő ösztöndíjpályázat programot, mely 2020. év óta támogatja a gyermekeket tanulmányi eredménytől függően, illetve segíti a szülőket gyermekeik beiskolázásával kapcsolatban. Ismertette a 2022. évi támogatási döntéseket, valamint a 2022. évi költségvetésben rendelkezésre álló összeget. A szociális bizottság az átruházott hatáskör alapján rászorultságtól függően hozta meg támogatási döntéseit.

Végezetül megköszönte a szociális bizottság tagjainak, illetve a hivatalban dolgozó szociális ügyintézők munkáját.

Hozzászólás, kérdés nem hangzott el.

A képviselő-testület 4 igen szavazattal, ellenszavazat nélkül és 1 tartózkodással - az alábbi határozatot hozta:

**Hidas Község Önkormányzat Képviselő-testületének**

**31/2023.(V.22.) számú határozata**

Hidas Község Önkormányzat Képviselő-testülete a melléklet szerinti tartalommal és a Bizottság elnökének szóbeli kiegészítésével elfogadta a Szociális Bizottság 2022. évi munkájáról szóló beszámolót.

Határidő: azonnal

Felelős: képviselő-testület

1. **A Pénzügyi Bizottság beszámolója a szervezeti és működési szabályzatban meghatározott feladatainak végrehajtásáról. Ea.: Steiner- Orosházi Szandra PÜB elnök**

**Berg Csaba polgármester** tájékoztatta a képviselőket, hogy a pénzügyi bizottság írásos beszámolója előterjesztésként minden képviselőnek megküldésre került. A pénzügyi bizottság elnöke jelezte, hogy munkahelyi elfoglaltságára tekintettel nem tud részt venni az ülésen.

Hozzászólás, kérdés nem hangzott el.

A képviselő-testület 5 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**32/2023.(V.22.) számú határozata**

A képviselő- testület a Pénzügyi Bizottság 2022. évi szervezeti és működési szabályzatban meghatározott feladatainak végrehajtásáról szóló beszámolóját a melléklet szerinti tartalommal elfogadta.

Határidő: azonnal

Felelős: képviselő-testület

1. **A 2022. évi költségvetés végrehajtásáról szóló beszámoló, zárszámadási rendelet megalkotása. Helyi adóbevételi tájékoztató a költségvetési beszámoló részeként.**

**Ea.: Berg Csaba polgármester, Dr. Tóth Attila jegyző**

* **Önkormányzat 2022. évi költségvetésének végrehajtásáról szóló beszámoló**

**Dr. Tóth Attila jegyző** elmondta, hogy a részletes előterjesztés minden képviselőnek kiküldésre került. Hozzátette, hogy az önkormányzat a korábbi évekhez hasonlóan a számviteli politikáján a 2022.évben az előző évhez képest nem változtatott. A számviteli törvény változásai a könyvvezetés során alkalmazásra kerültek. Ismertette a 2022. évi bevételek és kiadások előirányzatainak és teljesítésének alakulását.

Hozzátette, hogy a központi költségvetés által biztosított feladatalapú támogatások csak az önkormányzat saját bevételinek finanszírozásba történő bevonásával, illetve az átengedett központi adókkal történő együttes felhasználásával nyújtanak fedezetet a működési kiadásokra.

Hangsúlyozta, hogy fejlesztéseket az önkormányzat pályázati forrásokból tud megvalósítani, melynek az önerejét saját forrásból kell kigazdálkodnia. Az önkormányzati vagyon az előző évihez képest a beruházások és fejlesztések értékével emelkedett, ugyanakkor az értékcsökkenéssel csökkent. Elmondta, hogy a 2022. évben a befektetett eszközök mérlegben kimutatott bruttó értéke 8.907.000, - forint. Ismertette a pénzkészlet záró állományát 2022. év december 31-i állapotnak megfelelően, valamint az önkormányzat teljes mérleg szerinti főösszegét.

A képviselő-testület 5 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**33/2023.(V.22.) számú határozata**

 A Képviselő-testület a jegyző beszámolóját a 2022. évi gazdálkodásról, és a vezetői nyilatkozatokat Hidas Község Önkormányzata, Hidasi Polgármesteri Hivatal és a Hidasi Szivárvány Óvoda és Bölcsőde vonatkozásában a melléklet szerinti tartalommal elfogadta.

Határidő: azonnal

Felelős: Dr. Tóth Attila jegyző

 képviselő-testület

Ezt követően **Dr. Tóth Attila jegyző** a kiküldött előterjesztés szerint ismertette a 2022. évi zárszámadásról szóló rendelet tervezetét.

Az írásos előterjesztéshez, kérdés, észrevétel nem hangzott el.

A képviselő-testület 5 igen szavazattal, ellenszavazat és tartózkodás nélkül - az alábbi rendeletet alkotta:

**Hidas Község Önkormányzat Képviselő-Testületének**

**4/2023(V.25.) számú rendelete**

**az önkormányzat 2022. évi zárszámadásáról**

(mellékletben)

* **Helyi 2022. évi adóbeszámoló**

**Dr. Tóth Attila jegyző** tájékoztatta a képviselő-testületet és a lakosságot, hogy a képviselő-testület a helyi önkormányzatuk és szerveik, a köztárssági megbízottak, valamint az egyes centrálisalárendeltségű szervek feladat és hatásköreiről szóló 1991.évi XX.törvény 138.§.(3) bekezdés g.) pontja alapján a jegyző beszámoltatása útján ellenőrzi az adóztatást.

Röviden ismertette a helyi adókból származó bevételek, illetve hátralékok összegét külön- külön adónemenként. Elmondta, hogy 2022. évben a helyi adóbevételekből, a talajterhelési díj és a késedelmi pótlék bevételből összesen 44.381.744, - forint bevétele keletkezett önkormányzatunknak.

Kiemelte, hogy a 2022. évi adókivetés alapján a kommunális adózók száma 749 fő, míg az iparűzési adózok száma 233 fő volt.

Hozzátette, hogy az utóbbi években több fontos változás történt a helyi adóztatásban, melyek elsősorban az iparűzési adózók érdekeit szolgálták. Az adómérték - kedvezmény miatti bevételkiesés miatt az önkormányzat két részletben kapott kompenzációt, mely összeg összesen 15.823.445,- forint volt, míg a 2021. évi kompenzáció elszámolása után járó további összeg amit 2022. évben kapott meg önkormányzatunk 1.015.954,- forint volt.

Hozzászólás, kérdés nem hangzott el.

A képviselő-testület 5 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**34/2023.(V.22.) számú határozata**

A Képviselő-testület a jegyző helyi adóztatásról szóló 2022. évi beszámolóját a melléklet szerinti tartalommal elfogadta.

Határidő: azonnal

Felelős: Dr. Tóth Attila jegyző

 képviselő-testület

1. **A 2023. évi költségvetési rendelet módosítása. Ea.: Berg Csaba polgármester, Dr. Tóth Attila jegyző**

**Dr. Tóth Attila jegyző** elmondta, hogy a 2023. évi önkormányzati költségvetési módosításról szóló előterjesztés kiküldésre került minden képviselőnek. Az 1/2023. (II.9). önkormányzati költségvetésről szóló rendelet módosításának alapját a Magyar Államkincstár által a 2023. év első negyedévében megküldött előirányzat módosítások képezték, illetőleg a központi költségvetésből különböző támogatási jogcímeken önkormányzatunk részére biztosított előirányzatokat vettük figyelembe. A kiküldött előterjesztés szerinti tartalommal javasolja a 2023. évi költségvetésről szóló rendeletet 380.153.326, -Ft bevételi oldallal és 367.333.410.-Ft kiadási oldallal jóvá hagyni, megalkotni.

Hozzászólás, kérdés nem hangzott el.

A képviselő-testület 5 igen szavazattal, ellenszavazat és tartózkodás nélkül minősített többséggel- az alábbi rendeletet alkotta:

**Hidas Község Önkormányzat Képviselő-testületének**

**5/2023(V.25.) számú rendelete**

**az önkormányzat 2023. évi költségvetéséről szóló**

**1/2023 (II.09.) önkormányzati rendelet módosításáról**

**(mellékletben)**

1. **A Baranyai Református Egyházmegyével - mint átvevő fenntartóval- kötendő a Hidasi Benedek Elek Német Nemzetiségi Általános Iskola ingatlan és az abban található ingó vagyon átadási vagyonkezelési szerződés jóváhagyása. Ea.: Berg Csaba polgármester, Dr. Tóth Attila jegyző**

**Dr. Tóth Attila jegyző** elmondta, hogy a Baranyai Református Egyházmegyével- mint átvevő fenntartóval kötendő Hidasi Benedek Elek Német Nemzetiségi Általános Iskola ingatlan és ingóság átadási vagyonkezelési szerződés tervezetét minden képivelőnek előterjesztésként megküldött. Tájékoztatta a képviselőket, hogy a Református Egyházi Kollégiummal egyeztetést folytatott a fenntartói jog átadásával kapcsolatban. Írásos vagyonkezelési szerződésben rögzítik az egyeztetés folyamán megállapodottakat, miszerint a tulajdonos önkormányzat vagyonkezelés céljára átadja, a vagyonkezelő Baranyai Református Egyházmegye pedig vagyonkezelés céljából átveszi az ingatlan-nyilvántartásban megjelölt ingatlant valamennyi ingóságával, berendezésével együtt. Egyebekben technikai-jogi kérdések kerültek pontosításra az önkormányzati ingatlan használatával kapcsolatban, melyet már a tervezet is tartalmaz. Kiemelte, hogy a működési költségek az Egyházmegyét terhelik.

A képviselő-testület 5 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**35/2023. (V.22.) számú határozata**

Hidas Község Önkormányzat Képviselő- testülete a melléklet szerinti tartalommal jóváhagyta, és elfogadta **a Hidasi Benedek Elek Német Nemzetiségi Általános Iskola ingatlannak és az abban található ingó vagyonnak** (Hidas község belterület 829 hrsz.-ú, természetben 7696 Hidas, Kossuth Lajos utca 31. sz. alatt felvett, 9435 m2 területnagyságú, kivett általános iskola megnevezésű ingatlan ) **a Baranyai Református Egyházmegye valamint** az általa fenntartott **Pécsi Református Kollégium** (7630 Pécs, Engel János József u. 15. OM: 027413, adószám: 18303542-2-02, képviseli: Dr. Kádár Péter főigazgató) köznevelési intézményfenntartóval a határozatlan időre kötendő vagyonkezelési szerződését.

Megbízzák Berg Csaba polgármestert, hogy az önkormányzat képviseletében eljárva a vagyonkezelési szerződést aláírja.

Megbízzák Berg Csaba polgármestert, hogy az ingatlan és ingó vagyon átadásával kapcsolatban a további szükséges intézkedéseket tegye meg az intézményfenntartói jog bejegyzését követően.

Határidő: azonnal

Felelős: Képviselő-testület, Berg Csaba polgármester

1. **Magyar Közút megkeresése a Hidas 5605 állami tulajdonú közút átadásával kapcsolatban. Ea.: Berg Csaba polgármester**

**Dr. Tóth Attila jegyző** tájékoztatta a képviselőket, hogy a Magyar Közút Nonprofit Zrt. megkereste az önkormányzatot az 5605. számú összekötő út mecseknádasdi belterületi szakaszának vagyonkezelésbe vételének szándékával. A Hidas- Bonyhád vasútvonal Mecseknádasd összekötő út (Mecseknádasd tábláig) nem lát el országos közúti funkciót, ezért a társaság támogatná - a jelenlegi úthálózati szerepköre alapján – hogy az ingatlant a Magyar Állam térítésmentesen az önkormányzat tulajdonába és kezelésébe adja, mivel közlekedési szerepköre okán útfelújítási programjaik közt nem szerepel ezen útszakasz felújítása.

**Berg Csaba polgármester** hozzászólásával jelezte, hogy nem tudja támogatni ezt a felajánlást.

**Dr. Balázs Dalma képviselő** kérdése, hogy milyen közvagyon értékkel bír ezen útszakasz?

**Dr. Tóth Attila jegyző** tájékoztatásában elmondta, hogy a Közútkezelő nem jelölt meg vagyoni értéket, viszont aki járt ezen az útszakaszon az láthatta, hogy még kerékpárral is nehézkes a közlekedés ezen az útvonalon. Ez közútnak minősül és nagyon-nagy felelősséggel járna mind a felújítása, mind pedig a karbantartása. Jómaga, mint pénzügyért felelős - gazdálkodási szempontból nem támogatja és nem is javasolja ezen ingatlan útvonalszakasz térítésmentes tulajdonba vételét.

A képviselő-testület 5 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**36/2023.(V.22.) számú határozata**

Hidas Község Önkormányzat Képviselő a kiküldött előterjesztés szerint megismerte a Magyar Közút Nonprofit Zrt. ajánlatát, és úgy döntött, hogy nem kíván élni a felajánlott állami tulajdonban lévő Hidas 728, 134, 48,21, 0149, 099, 0100, 0101/10, 0101/9. helyrajzi számú közutak ingyenes átvételének lehetőségével.

Határidő: azonnal

Felelős: képviselő-testület

1. **A Magyar Államkincstár által készített ellenőrzési jelentés, és az abban foglaltak alapján készült intézkedési terv jóváhagyása. Ea.: Dr. Tóth Attila jegyző**

**Dr. Tóth Attila jegyző** tájékoztatta a képviselőket, hogy 2022. év nyár elején a Magyar Államkincstár az önkormányzatnál és az általa irányított költségvetési szerveknél szabályszerűségi pénzügyi ellenőrzést kezdeményezett. A vizsgálat célja az volt, hogy az önkormányzat, valamint az önkormányzat által irányított szervek éves beszámolója valós képet mutat-e és jelentős hibát nem tartalmaz-e.

Az ellenőrzés tapasztalatait és javaslatait az önkormányzat rendelkezésére bocsátott közbenső megállapítások és intézkedési tervek tartalmazták.

A Magyar Államkincstár vezetői összefoglalása alapján elmondható, hogy az ellenőrzött szervezetek az ellenőrzés során együttműködési kötelezettségüknek eleget tettek, az adatszolgáltatásokat határidőre teljesítették.

A szabályszerűségi pénzügyi ellenőrzés összefoglaló megállapításai alapján a 2022. évi költségvetése teljesítését, a 2022. december 31-én fennálló vagyoni, pénzügyi helyzetet, valamint az ezen időponttal végződő év gazdálkodásának eredményét bemutató éves költségvetési beszámoló az Önkormányzat és az általa irányított költségvetési szervek esetében jelentős összegű hibát nem tartalmaz, az éves beszámoló a gazdálkodásukról megbízható és valós képet mutat.

Az ellenőrzési jelentésben foglalt intézkedések végrehajtására 2023. augusztus 31. napját jelölték meg.

Hozzászólás, kérdés nem hangzott el.

A képviselő-testület 5 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**37/2023.(V.22.) számú határozata**

Hidas Község Önkormányzat Képviselő-testülete a kiküldött előterjesztés szerint megismerte a Magyar Államkincstár Önkormányzati Pénzügyi Szabályszerűségi Ellenőrzési Főosztálya által a Hidas Község Önkormányzat és az általa irányított költségvetési szervek 2022. évi kincstári ellenőrzéséről készített jelentést. ( Iktatószám: ÖPSZEF/481-9/2023.Ellenőrzés száma: 44/2022. )

A jelentésben foglalt megállapításokkal egyet értve a melléklet szerinti tartalommal fogadja el, és hagyja jóvá a hiányosságok megszüntetésére irányuló intézkedési tervet.

Megbízzák a jegyzőt, és a Hidasi Szivárvány Óvoda és Bölcsőde vezetőjét, hogy az intézkedési tervben foglaltak végrehajtásáról intézkedjenek.

Határidő: 2023. augusztus 31.

Felelős: jegyző, intézményvezető

1. **Rákóczi utcai játszótér kialakítása, az erre vonatkozó pályázati lehetőségek megvitatása. Ea.: Dr. Balázs Dalma Brigitta képviselő**

**Dr. Balázs Dalma képviselő** elmondta, hogy a Rákóczi utcába nagyobb létszámmal vannak 11-14 éven aluli gyermekek, akiknek játszótéri lehetőséget kellene biztosítani, ezért javasolja esetleg Magyar Falu program keretén belül, vagy egyéb pályázati forrásból egy játszótér kialakítását. Úgy tudja, hogy vannak ott önkormányzati tulajdonú területek, ahol megvalósítható lenne.

**Berg Csaba polgármester** egyetértve a pénzügyi bizottsággal elmondta, hogy jelenleg nincs forrása az önkormányzatnak. Várják a pályázati lehetőségeket, ha lesz pályázati forrás, akkor újra tárgyalják. Jelenleg a meglévő játszóterekre- játékok cseréje, felülvizsgálata- is komoly összegeket kell ráfordítani.

**Dr. Balázs Dalma képviselő** nehezményezi, hogy a pénzügyi bizottság meghallgatás nélkül döntött, ő is pályázati forrásból gondolkodott a megvalósításban.

**Dr. Tóth Attila jegyző** a vita során elhangzottakat összefoglalva megállapította, hogy a képviselő-testület nem veti el a játszótér megvalósítását, és amennyiben 100%-os támogatású pályázati lehetőség lesz, akkor ismételten visszatérnek rá.

A képviselő-testület 5 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**38/2023.(V.22.) számú határozata**

Hidas Község Önkormányzat Képviselő-testülete úgy határozott, hogy Dr. Balázs Dalma Brigitta képviselő javaslatát a „Kishidas” településrészen lévő Rákóczi u-ban létesítendő játszótér építésére vonatkozóan a jelen költségvetési helyzetben nem támogatja.

Amennyiben 100%-os támogatási intenzitású pályázat kerül kiírásra, abban az esetben tudják a javasolt játszóteret megvalósítani, annak létesítését támogatják.

Határidő: azonnal:

Felelős: Képviselő-testület

1. **A település utcáira vonatkozó sebességkorlátozás felülvizsgálata.**

**Ea.: Dr. Balázs Dalma Brigitta képviselő**

**Dr. Balázs Dalma képviselő** tájékoztatta a képviselőket, hogy visszatérő probléma, hogy nem tartják be az emberek a településen a sebességkorlátozást, így van ez a Petőfi utcai útszakaszon, illetve a Kishidas, Rákóczi utcai útszakaszon is. Úgy gondolja, hogy a Rákóczi utcát érintően lakóövezet felkeltő táblát kellene elhelyezni, hiszen több gyermek, illetve babakocsival több anyuka közlekedik ezen útszakaszon.

Megjegyezte, hogy a 6-os úton a 70 es sebességkorlátozó tábla is megszüntetésre került, így a Kishidasi oldalra történő átkelés is nehézkesebb.

Kéri a képviselőket, hogy gondolkozzanak a megoldáson.

**Berg Csaba polgármester** elmondta, hogy a Petőfi utcába szerinte nincs értelme a tábláknak, sajnos tapasztalatból mondja nincs visszatartó ereje.

**Dr. Tóth Attila jegyző** elmondta, hogy lakó és pihenőövezetben maximum 20 km/sebességgel lehetne közlekedni. A fekvőrendőrt nem támogatja a megállás tilalmat tudná támogatni, Kishidasnál nem ismeri, hogy mekkora az átmenő forgalom.

**Berg Csaba polgármester** javaslata, hogy a Pécsváradi Rendőrőrs szakvéleményét kérjék ki.

A képviselő-testület 5 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**39/2023.(V.22.) számú határozata**

Hidas Község Önkormányzat Képviselő-testülete úgy határozott, hogy Dr. Balázs Dalma Brigitta képviselő beleterületi utak sebességkorlátozásával kapcsolatos javaslatával egyetértve, megbízzák a Polgármestert, hogy a Pécsváradi Rendőrőrssel szakmai egyeztetést folytasson le, és annak eredményéről a képviselő-testületet tájékoztassa.

Határidő:2023. szeptember 30.

Felelős: polgármester

1. **Ösztöndíj alapítása tehetséges fiatal sportolók részére. (Lovász Lázár hidasi olimpikonunk tiszteletére) Ea.: Dr. Balázs Dalma Brigitta képviselő**

**Dr. Balázs Dalma képviselő** elmondta, hogy szeretné, ha a tehetséges fiatal sportolókat támogatnák elért eredményeik alapján. Javaslata szerint Lovász Lázár hidasi gyökerű olipikonunk neve méltó lenne ösztöndíj alapításához. A díj alapítás egy egyszeri emlékplakett lenne azoknak, akik ténylegesen letettek valamit az asztalra, olyan tevékenység, amely nevesebb esemény. megtételéről ad bizonyosságot. Az ösztöndíjra vonatkozóan szeretné bevonni az iskola intézmény vezető asszonyt az együttműködés reményében. Egyrészt úgy gondolja, hogy ez motiválná a fiatalokat, valamint mintaként szolgálhatna a gyermekek életében.

**Borsosné Schwáb Rita képviselő**, egyben a helyi Általános Iskola igazgatója jó gondolatnak, kezdeményezésnek tartja, hiszen tudják, hogy egy-egy sportesemény mögött mekkora munka mennyi felkészülés, szorgalom, elhivatottság van.

**Dr. Balázs Dalma** képviselő úgy érzi, hogy tényleg méltóságteljes kiemelés lenne, - méltó elismerés tényleges sport tevékenység teljesítéséhez.

**Berg Csaba polgármester** kéri a képviselő asszonyt, hogy írásban írja le elképzeléseit.

**Dr. Tóth Attila jegyző** felhívta a figyelmet, és kéri, hogy az írásos előterjesztésben szakmailag főbb elképzelések legyenek benne. A renelet tervezetet a jegyző készíti el, és a polgármester terjeszti a képviselő-testület elé.

A képviselő-testület 5 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**40/2023.(V.22.) számú határozata**

Hidas Község Önkormányzat Képviselő-testülete úgy határozott, hogy Dr. Balázs Dalma Brigitta képviselő sportösztöndíj alapítására vonatkozó javaslatát támogatja.

Megbízzák Dr. Balázs Dalma Brigitta képviselőt, hogy a Hidasi Általános Iskola igazgatójával egyeztetve írásban nyújtsa be a támogatási rendelet javaslatára vonatkozó elképzeléseit, melyet a jegyzővel egyeztetett rendelet tervezetben terjesszenek a képviselő-testület elé.

Határidő, 2023. december 31.

Felelős: Dr. Balázs Dalma Bigitta képviselő, Dr. Tóth Attila jegyző

1. **Településkép védelméről szóló rendelet módosítása Ea: Dr, Tóth Attila**

**Dr. Tóth Attila jegyző** elmondta, hogy a tavalyi évben beadott Virágos Magyarország pályázat után a Virágos Magyarországért pályázat munkatársai helyszíni bejárást tartottak településünkön. E bejárás alapján készült egy települési értékelés, melyben helyi jelentőségű védelemre javasolták a 988 helyrajziszámú ingatlan – Erkel Ferenc utcai - területén található 14 db japán akácból álló fasort.

Hozzászólás, kérdés nem hangzott el

A képviselő-testület 5 igen szavazattal, ellenszavazat és tartózkodás nélkül - az alábbi rendeletet alkotta:

**Hidas Község Önkormányzat Képviselő-Testületének**

**6/2023(V.25.) számú rendelete**

**A településkép védelméről szóló 16/2017. (XII.7.) önkormányzati rendelet módosításáról.**

**( mellékletben)**

1. **Kormányzati funkciók módosítása. Ea:Dr. Tóth Attila**

**Dr. Tóth Attila jegyző** tájékoztatta a képviselőket, hogy a kormányzati funkciók és államháztartási szakágazatok osztályzási rendjéről szóló 15/2019.(XII.7.) PM rendelet 2023. március 9. napjával bekövetkezett változása miatt a Magyar Államkincstár, mind törzskönyvi nyilvántartást vezető szerv, a törzskönyvi nyilvántartásban a szükséges adatváltozások átvezetésére, hivatalból indított eljárás keretében eseti, csoportos adatmódosítást hajtott végre. Az ezzel összefüggő közhiteles törzskönyvi nyilvántartásba bejegyzett, kormányzati funkció kódjait érintően 2023. március 9-ei bejegyzési dátummal átvezetett változások:

*A törzskönyvi jogi személyek alábbi kormányzati funkció kódja törlésre került:*

*041231- rövid időtartamú közfoglalkoztatás.*

Kiemelte, hogy ezen törölt kormányzati funkciót a költségvetési szerv alapító okiratából is törölni kell az államháztartásról szókló 2011. évi CXCV. törvény 105.§ (3) bekezdése, valamint az Ávr. 5.§ (4) bekezdés és 167/C.§ (1) bekezdés d) pontjaiban foglaltaknak megfelelően, de legkésőbb 2023. június 7. napjáig.

Hozzászólás, kérdés nem hangzott el.

A képviselő-testület 5 igen szavazattal, ellenszavazat nélkül és tartózkodás nélkül- az alábbi határozatot hozta:

**Hidas Község Önkormányzat Képviselő-testületének**

**41/2023. (V.22.) számú határozata**

Hidas Község Önkormányzat Képviselő-testülete úgy határozott, hogy Hidas Község Önkormányzat alapító okiratából és az önkormányzat szervezeti és működési szabályzatáról szóló 9/2019. (XI.29.) önkormányzati rendeletének 4. számú függelékéből törli az alábbi kormányzati funkciót:

„041231- rövid időtartamú közfoglalkoztatás”

A kormányzati funkció törlésére a 15/2019. (XII.7.) PM rendelet változására tekintettel került sor. Megbízzák a jegyzőt, hogy a változás átvezetése érdekében a szükséges intézkedéseket tegy meg.

Határidő június 7.

Felelős: jegyző

Tekintettel arra, hogy az ülésen több kérdés, észrevétel, indítvány nem hangzott el a polgármester a képviselő-testület ülését berekesztette.

kmf.

|  |  |
| --- | --- |
| Berg Csabapolgármester | Dr. Tóth Attila jegyző |